Mig bekendt opererer de fleste kreditforeninger med et vejledende rådighedsbeløb. Jeg ved dog også, at det ofte er muligt at få godkendt et mindre rådighedsbeløb, hvis man kan dokumentere, at man rent faktisk gennem en længere periode har brugt et væsentligt mindre beløb. Det kan man f.eks. gøre ved at henvise til bankudskrifter, hvor det fremgår, hvor store indtægter man har, og hvor meget man har brugt. Så kan du dokumentere, at du har bruger væsentligt mindre end 6.800 kr. om måneden, når dine faste udgifter er betalt, vil jeg foreslå, at du kontakter din kreditforening igen.